Unîversîteya Bîelefeldî yê Almanya de bi wesîleya 21'ê Sibate Roja Ziwanê Dayîke ya Dinya de konferansê Kurdkî ame viraştene.
Konferans hetê Kurd-Akadî ra ame organîzekerdene û vizêrî Unîversîteya Bîelefeldî de ame viraştene.
Enstîtuyê Kurdî yê Almanya û Yewîtîya Mamosteyanê Kurdistanî yê Ewropa paştdayîş da konferansî. Bi nameyê komîteye amadekarî Dersîm Dagdevîrene, Fevzî Ozmen û Abdulqadîr Ûlûmaskanî konferansî de qisey kerd.
Dagdevîrene ard ziwan ke zaf ziwanî binê tehlukeyê vindîbîyayîşî de yê û vat, “Kurdkî zî ziwano ke sînorê tehlukeyê vindîbîyayîşî de yo ra yew o.”
Ûlûmaskanî zî vat, “Ez hêvîdar a ke no konferansê ma bibo hetkarê nêtîcegirewtiş û rayîrgirewtişî.”
Pedagog Hacîre Gençe, Prof. Dr. Abdulrahman Gulbeyaz, mamosteyê Kurdî Xiyaseddîn Zaroj Stêr, Kurdolog Dr. Luqman Guldive, Mamosta Ronî Stêrk, Parlamentera Partîya Çeqeran a Eyaletê NRW'î Berîvan Aymaze qiseykerdoxê konferansî bîyî.
